# ᱯᱚᱪᱷᱤᱢ ᱵᱟᱝᱞᱟ

| ᱯᱚᱪᱷᱤᱢ ᱵᱟᱝᱞᱟ
*ᱯᱟᱪᱮ ᱵᱟᱝᱞᱟ* |
| --- |
| ᱯᱚᱱᱚᱛ |
|
ᱪᱮᱛᱟᱱ ᱠᱷᱚᱱ: ᱠᱚᱞᱠᱟᱛᱟ ᱥᱠᱟᱭᱞᱟᱭᱤᱱ ᱦᱟᱵᱽᱲᱟ ᱠᱷᱚᱱ, ᱵᱤᱥᱱᱩᱯᱩᱨ ᱨᱟᱥᱢᱟᱱᱪᱟ ᱵᱟᱝᱠᱩᱲᱟ ᱦᱚᱱᱚᱛ ᱨᱮ, ᱵᱟᱸᱜᱟᱞ ᱴᱟᱭᱜᱟᱨ ᱥᱤᱫᱫᱚᱨᱵᱚᱱ ᱨᱮ, ᱟᱫᱤᱱᱟ ᱢᱚᱥᱡᱤᱛ ᱯᱟᱱᱰᱩᱣᱟ,ᱢᱟᱞᱫᱟ ᱨᱮ, ᱠᱳᱪᱵᱤᱨ ᱨᱤᱡᱵᱟᱨᱤ,ᱫᱤᱜᱷᱟ ᱨᱮ ᱥᱤᱝᱪᱟᱫᱩ ᱥᱟᱠᱟᱯ, ᱦᱟᱡᱟᱨᱫᱩᱭᱟᱨᱤ ᱢᱩᱨᱥᱤᱫᱟᱵᱟᱫᱽ, ᱫᱟᱨᱡᱤᱞᱤᱝ ᱨᱮᱱᱟᱜ ᱧᱮᱞ Happy Valley Tea Estate ᱠᱷᱚᱱ |
|

|  |
| --- |
| ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱚᱨᱠᱟᱨᱤ ᱞᱳᱜᱳEmblem |

 |
| ᱥᱤᱧᱚᱛ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱴᱷᱟᱶ |
| ᱫᱤᱥᱚᱢ |  ᱥᱤᱧᱚᱛ |
| ᱛᱷᱟᱯᱚᱱ | ᱒᱖ ᱡᱟᱱᱩᱣᱟᱨᱤ ᱑᱙᱕᱐ |
| ᱨᱟᱡᱽᱜᱟᱲ | ᱠᱚᱞᱠᱟᱛᱟ |
| * ᱢᱟᱨᱟᱝ ᱥᱚᱦᱚᱨ
 | ᱠᱚᱞᱠᱟᱛᱟ |
| ᱦᱚᱱᱚᱛ |
List
* + ᱟᱞᱤᱯᱩᱫᱩᱣᱟᱨ
	+ ᱵᱟᱠᱩᱲᱟ
	+ ᱵᱤᱨᱵᱷᱩᱢ
	+ ᱠᱚᱪ ᱵᱤᱦᱟᱨ
	+ ᱫᱟᱠᱷᱤᱱ ᱫᱤᱱᱟᱡᱽᱯᱩᱨ
	+ ᱫᱟᱨᱡᱤᱞᱤᱝ
	+ ᱦᱩᱜᱽᱞᱤ
	+ ᱦᱟᱶᱲᱟ
	+ ᱡᱚᱞᱯᱟᱭᱜᱩᱲᱤ
	+ ᱡᱷᱟᱨᱜᱨᱟᱢ
	+ ᱠᱟᱞᱤᱢᱯᱚᱝ
	+ ᱠᱚᱞᱠᱟᱛᱟ
	+ ᱢᱟᱞᱫᱟ
	+ ᱢᱩᱨᱥᱤᱫᱟᱵᱟᱫᱽ
	+ ᱱᱚᱫᱤᱭᱟ
	+ ᱠᱚᱭᱮ ᱒᱔ ᱯᱟᱨᱜᱟᱱᱟ
	+ ᱯᱟᱪᱮ ᱵᱚᱨᱫᱷᱚᱢᱟᱱ
	+ ᱯᱟᱪᱮ ᱢᱮᱫᱤᱱᱤᱯᱩᱨ
	+ ᱥᱟᱡᱟᱝ ᱵᱚᱨᱫᱷᱚᱢᱟᱱ
	+ ᱥᱟᱢᱟᱝ ᱢᱮᱫᱤᱱᱤᱯᱩᱨ
	+ ᱯᱩᱨᱩᱞᱤᱭᱟᱹ
	+ ᱠᱚᱭᱮ ᱒᱔ ᱯᱟᱨᱜᱟᱱᱟ
	+ ᱠᱚᱭᱮ ᱫᱤᱱᱟᱡᱯᱩᱨ
 |
| ᱥᱚᱨᱠᱟᱨ |
|  • ᱥᱚᱝᱥᱛᱷᱟ | ᱵᱟᱝᱞᱟ ᱥᱚᱨᱠᱟᱨ |
|  • ᱥᱚᱨᱠᱟᱨ | ᱡᱚᱜᱽᱫᱤᱯ ᱫᱷᱚᱱᱠᱷᱚᱲ |
|  • ᱥᱤᱨᱟᱹ ᱢᱚᱱᱛᱨᱤ | ᱢᱚᱢᱚᱛᱟ ᱵᱟᱱᱟᱨᱡᱤ (AITC) |
|  • Legislature | Legislative Assembly (295) |
|  • ᱦᱟᱭ ᱠᱚᱨᱴ | ᱠᱚᱞᱠᱟᱛᱟ ᱦᱟᱭ ᱠᱚᱨᱴ |
|  • Chief Justice | Thottathil B. Radhakrishnan |
| ᱚᱥᱟᱨ ᱵᱤᱥᱟᱹᱨ |
|  • ᱜᱩᱴ | 88752 ᱠᱤᱢᱤ২ (34267 ᱜᱟᱺᱴ ᱢᱟᱭᱤᱞ) |
|  • ᱴᱷᱟᱶ | ᱑᱓ ᱟᱱᱟᱜ |
| ᱦᱚᱲ ᱮᱞ (᱒᱐᱑᱑) |
|  • ᱜᱩᱴ | ᱙᱑,᱓᱔᱗,᱗᱓᱖ |
|  • ᱴᱷᱟᱶ | 4th |
|  • ᱰᱮᱱᱥᱤᱴᱤ | 1029/ᱠᱤᱢᱤ2 (2670/ᱜᱟᱺᱴ ᱢᱟᱹᱭᱤᱞ) |
| ᱦᱚᱦᱚ ᱧᱩᱛᱩᱢ | ᱵᱟᱝᱜᱟᱞᱤ |
| GDP (2017–18) |
|  • Total |  |
|  • Per capita | ᱙᱕,᱕᱖᱒ (US$᱑,᱓᱒᱙.᱗᱑) |
| ᱯᱟᱹᱨᱥᱤ |
|  • ᱟᱹᱢᱟᱹᱞᱮᱛ | * ᱵᱟᱝᱞᱟ
* ᱤᱝᱞᱤᱥ
 |
|  • ᱫᱚᱥᱟᱨ ᱨᱟᱡᱽᱯᱟᱹᱨᱥᱤ | ᱱᱮᱯᱟᱞᱤ (ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱯᱮᱭᱟ ᱢᱚᱦᱩᱠᱩᱢᱟᱨ ᱟᱨ ᱠᱟᱞᱤᱢᱯᱚᱝ ᱦᱚᱱᱚᱛ ᱨᱮ)* ᱦᱤᱱᱫᱤ
* ᱳᱰᱤᱭᱟ
* ᱥᱟᱱᱛᱟᱲᱤ
* ᱩᱨᱫᱩ
* ᱯᱚᱧᱡᱟᱵᱤ
* ᱠᱟᱢᱛᱟᱯᱩᱨᱤ
* ᱨᱟᱡᱽᱵᱚᱝᱥᱤ
* ᱠᱩᱨᱢᱟᱞᱤ

 (ᱡᱟᱦᱟᱸ ᱠᱚ ᱵᱚᱱᱚᱛ (ᱵᱞᱚᱠ), ᱢᱚᱦᱩᱠᱩᱢᱟᱨ ᱥᱮ ᱦᱚᱱᱚᱛ ᱨᱮ ᱱᱚᱣᱟ ᱯᱟᱹᱨᱥᱤ ᱨᱚᱲ ᱦᱚᱲ ᱒᱐ ᱥᱟᱭᱠᱟᱨᱟ ᱠᱷᱚᱱ ᱡᱟᱹᱥᱛᱤ) |
| ᱚᱠᱛᱚ ᱴᱚᱴᱷᱟ | ᱭᱩ.ᱴᱤ.ᱥᱤ+᱐᱕:᱓᱐ (IST) |
| ᱟᱭ.ᱮᱥ.ᱳ ᱓᱑᱖᱖ ᱠᱳᱰ | IN-WB |
| ᱜᱟᱹᱰᱤ ᱨᱮᱡᱤᱥᱴᱨᱮᱥᱚᱱ | WB |
| HDI (2017) |  0.637 (medium) · 21st |
| ᱥᱮᱪᱮᱫ (᱒᱐᱑᱑) | ᱗᱗.᱐᱘% |
| ᱡᱟᱱᱟᱝ ᱡᱟᱹᱱᱤ (᱒᱐᱑᱑) | ᱙᱕᱐ ♀/᱑᱐᱐ ♂ |
| ᱣᱮᱵᱽᱥᱟᱭᱤᱴ | ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ  |
| **^\ 294 elected, 1 nominated |

**ᱯᱚᱪᱷᱤᱢ ᱵᱟᱝᱞᱟ** ᱥᱮ **ᱯᱟᱪᱮ ᱵᱟᱝᱞᱟ** ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱥᱟᱢᱟᱝ ᱥᱤᱧᱚᱛ ᱨᱮ ᱵᱚᱝᱜᱚ ᱫᱚᱨᱭᱟ ᱨᱮᱱᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱷᱟᱛᱮ, ᱱᱚᱣᱟ ᱯᱚᱱᱚᱛ ᱨᱮᱱ ᱦᱚᱲᱮᱞ ᱙ ᱠᱚᱴᱤ ᱑᱓ ᱞᱟᱠᱷ ᱠᱷᱚᱱ ᱦᱚ ᱵᱟᱲᱛᱤ ᱾ ᱦᱚᱲᱠᱚ ᱞᱮᱠᱷᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱫᱚ ᱥᱤᱧᱚᱛ ᱨᱮᱱᱟᱜ ᱛᱩᱨᱩᱭ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱘᱘,᱗᱔᱒ ᱠᱤᱢᱤ (᱓᱔,᱒᱖᱗ ᱢᱟ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱯᱚᱪᱷᱤᱢ ᱵᱟᱝᱞᱟ ᱵᱟᱝᱞᱟ ᱯᱟᱹᱨᱥᱤ ᱵᱟᱝᱞᱟ ᱡᱟᱹᱛᱤ ᱠᱚᱣᱟᱜ ᱵᱟᱝᱞᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ, ᱢᱮᱱᱠᱷᱟᱱ ᱵᱟᱝᱜᱟᱞᱤ ᱥᱟᱶ ᱮᱴᱟᱜ ᱡᱟᱹᱛᱤ ᱠᱚᱣᱟᱜ ᱚᱛᱦᱟᱥᱟ ᱦᱚᱸ ᱠᱟᱱ ᱜᱮᱭᱟ ᱾ ᱱᱚᱣᱟ ᱯᱚᱱᱚᱛ ᱥᱟᱢᱟᱝ ᱥᱮᱦᱮᱫ ᱨᱮ ᱵᱟᱝᱞᱟᱫᱮᱥ ᱟᱨ ᱠᱚᱧᱮ ᱨᱮ ᱱᱮᱯᱟᱞ, ᱵᱷᱩᱴᱟᱱ ᱫᱤᱥᱚᱢ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱳᱰᱤᱥᱟ, ᱡᱷᱟᱨᱠᱷᱚᱸᱰ, ᱵᱤᱦᱟᱨ, ᱥᱤᱠᱠᱤᱢ ᱟᱨ ᱟᱥᱟᱢ ᱯᱚᱱᱚᱛ ᱠᱚ ᱦᱚᱸ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱥᱤᱢᱟᱹᱱᱟ ᱟᱨᱮ ᱜᱮᱭᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ ᱥᱚᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱥᱤᱧᱚᱛ ᱨᱮᱱᱟᱜ ᱮᱭᱟᱭ ᱢᱟᱨᱟᱝ ᱢᱟᱦᱟ ᱱᱚᱜᱚᱨ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱱᱟᱜᱟᱨ ᱫᱚ ᱵᱚᱨᱫᱷᱚᱢᱟᱱ ᱾ ᱵᱟᱨᱫᱷᱚᱢᱟᱱ, ᱟᱥᱟᱱᱥᱳᱞ, ᱥᱤᱞᱤᱜᱩᱲᱤ, ᱫᱩᱨᱜᱟᱯᱩᱨ ᱱᱚᱣᱟ ᱢᱚᱬᱮ ᱜᱚᱴᱟᱝ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱢᱚᱦᱟ ᱱᱟᱜᱟᱨ ᱾ ᱚᱛᱱᱚᱜ ᱞᱮᱠᱟᱛᱮ ᱫᱟᱨᱡᱤᱞᱤᱝ ᱦᱮᱢᱟᱞᱵᱩᱨᱩ ᱴᱚᱴᱷᱟ, ᱜᱟᱝᱜᱟ ᱵᱚᱫᱤᱯ, ᱨᱟᱲ ᱚᱱᱪᱚᱞ ᱟᱨ ᱫᱚᱨᱭᱟ ᱟᱨᱮ ᱥᱩᱱᱫᱚᱨᱵᱚᱱ ᱨᱮᱱᱟᱜ ᱦᱟᱹᱴᱤᱧ ᱠᱚ ᱱᱚᱣᱟ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾

## ᱧᱩᱛᱩᱢ

ᱵᱚᱝᱜᱚ ᱥᱮ ᱵᱟᱝᱞᱟ ᱧᱩᱛᱩᱢ ᱫᱚ ᱚᱠᱟ ᱠᱷᱚᱱ ᱦᱮᱡᱽ ᱠᱟᱱᱟ ᱚᱱᱟ ᱫᱚ ᱵᱟᱲᱟᱭᱟ ᱵᱟᱹᱱᱩᱜᱼᱟ ᱾ ᱱᱚᱣᱟ ᱧᱩᱛᱩᱢ ᱚᱠᱟ ᱠᱷᱚᱱ ᱦᱮᱡᱽ ᱟᱠᱟᱱᱟ ᱚᱱᱟ ᱵᱟᱵᱚᱫ ᱟᱭᱢᱟ ᱞᱮᱠᱟᱱ ᱠᱟᱛᱷᱟ ᱪᱟᱹᱞᱩ ᱢᱮᱱᱟᱜᱼᱟ ᱾ ᱢᱤᱫ ᱢᱚᱱᱚᱛ ᱞᱮᱠᱟᱛᱮ ᱱᱚᱣᱟ ᱫᱚ ᱤᱥᱟᱹᱭ ᱞᱟᱦᱟ (BCE) ᱑᱐᱐᱐ ᱨᱮ ᱱᱚᱣᱟ ᱴᱚᱴᱷᱟ ᱨᱮ ᱛᱟᱦᱮᱱ ᱠᱟᱱ ᱫᱨᱟᱵᱤᱲ ᱩᱯᱚ ᱡᱟᱹᱛᱤ ᱠᱚᱣᱟᱜ ᱯᱟᱹᱨᱥᱤ ᱠᱷᱚᱱ ᱦᱮᱡᱽ ᱟᱠᱟᱱᱟ ᱾ ᱦᱩᱭ ᱫᱟᱨᱮᱭᱟᱜᱼᱟ ᱵᱟᱝᱞᱟ ᱟᱹᱲᱟᱹ *ᱵᱚᱝᱜᱚ* ᱫᱚ ᱢᱟᱬᱮ ᱨᱟᱡᱽ ᱵᱷᱚᱝᱜᱚ ᱨᱟᱡᱽ ᱥᱮ (ᱵᱚᱝᱜᱚ) ᱠᱷᱚᱱ ᱦᱮᱡᱽ ᱟᱠᱟᱱᱟ ᱾ ᱥᱚᱝᱠᱨᱤᱛ ᱥᱟᱶᱦᱮᱫ ᱨᱮ ᱵᱚᱝᱜᱚ ᱧᱩᱛᱩᱢ ᱫᱚ ᱟᱭᱢᱟ ᱡᱟᱭᱜᱟ ᱨᱮᱜᱮ ᱧᱮᱞᱚᱜᱼᱟ ᱾

᱑᱙᱔᱗ ᱥᱮᱨᱢᱟ ᱨᱮ ᱵᱨᱤᱴᱤᱥ ᱵᱷᱟᱨᱚᱛ ᱨᱮᱱᱟᱜ ᱵᱟᱝᱞᱟ ᱯᱨᱚᱫᱮᱥ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱯᱷᱩᱨᱜᱟᱹᱞ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱮᱱ ᱛᱟᱭᱚᱢ ᱯᱚᱪᱷᱤᱢ ᱵᱟᱝᱞᱟ ᱧᱩᱛᱩᱢ ᱫᱚᱦᱚ ᱦᱩᱭ ᱞᱮᱱᱟ ᱾ ᱢᱮᱱᱠᱷᱟᱱ ᱥᱟᱨᱠᱟᱨᱤ ᱞᱮᱠᱟᱛᱮ ᱤᱝᱞᱤᱥ ᱛᱮᱫᱚ West Bengal (ᱳᱣᱮᱥᱴ ᱵᱮᱝᱜᱚᱞ) ᱧᱩᱛᱩᱢ ᱜᱮ ᱪᱟᱹᱞᱩ ᱢᱮᱱᱟᱜᱼᱟ ᱾ ᱒᱐᱑᱑ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱥᱟᱨᱠᱟᱨ ᱯᱚᱱᱚᱛ ᱨᱮᱱᱟᱜ ᱤᱝᱞᱤᱥ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡᱽ Paschimbanga (ᱯᱚᱥᱪᱤᱢᱵᱟᱝᱞᱟ) ᱫᱚᱦᱚ ᱨᱮᱱᱟᱜ ᱯᱨᱚᱥᱛᱟᱵᱽ ᱵᱮ ᱮᱢ ᱠᱮᱼᱟ ᱾

## ᱱᱟᱜᱟᱢ

### ᱥᱮᱫᱟᱭ ᱟᱨ ᱠᱞᱟᱥᱤᱠᱟᱞ ᱡᱩᱜᱽ

ᱥᱟᱥᱚᱝᱠᱚ ᱨᱟᱡᱟ ᱟᱜ ᱠᱟᱹᱣᱰᱤ, ᱡᱟᱦᱟᱸᱭ ᱫᱚ ᱵᱟᱝᱞᱟ ᱨᱮ ᱯᱩᱭᱞᱩ ᱵᱷᱮᱜᱟᱨ ᱨᱟᱡᱽ ᱟᱹᱨᱤ ᱥᱤᱨᱡᱟᱹᱣ ᱞᱮᱫᱼᱟᱭ, ᱡᱟᱦᱟᱸ ᱫᱚ ᱜᱚᱣᱲᱚ ᱨᱟᱡᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ᱾
ᱯᱚᱱᱚᱛ ᱨᱮ ᱒᱐,᱐᱐᱐ ᱥᱮᱨᱢᱟ ᱢᱟᱨᱮ ᱫᱷᱤᱨᱤ ᱡᱩᱜᱽ ᱨᱮᱱᱟᱜ ᱦᱟᱹᱛᱤᱭᱟᱹᱨ ᱠᱚ ᱞᱟ ᱧᱟᱢ ᱟᱠᱟᱱᱟ, ᱡᱟᱦᱟᱸ ᱫᱚ ᱩᱫᱩᱜ ᱮᱫᱟᱭ ᱡᱮ ᱜᱟᱹᱠᱷᱩᱲᱤᱭᱟᱹ ᱠᱚᱣᱟᱜ ᱟᱸᱫᱟᱡᱽ ᱠᱷᱚᱱ ᱘,᱐᱐᱐ ᱥᱮᱨᱢᱟ ᱢᱟᱲᱟᱝ ᱨᱮᱦᱚᱸ ᱱᱚᱸᱰᱮ ᱢᱟᱹᱱᱢᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱥᱤᱧᱚᱛᱤᱭᱟᱹ ᱢᱟᱦᱟᱠᱟᱵᱽᱭᱚ ᱢᱚᱦᱟᱵᱷᱟᱨᱚᱛ ᱞᱮᱠᱟᱛᱮ ᱱᱚᱣᱟ ᱴᱚᱴᱷᱟ ᱫᱚ ᱵᱚᱝᱜᱚ ᱨᱟᱡᱽ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ᱾ ᱵᱟᱝᱞᱟ ᱴᱚᱴᱷᱟ ᱨᱮ ᱟᱭᱢᱟ ᱵᱮᱫᱤᱠ ᱨᱟᱡᱽ ᱠᱚ ᱛᱟᱦᱮᱸ ᱠᱟᱱᱟ, ᱡᱮᱞᱮᱠᱟ ᱵᱚᱝᱜᱚ, ᱨᱟᱲ, ᱯᱩᱱᱰᱨᱚᱵᱚᱨᱫᱷᱚᱱ ᱟᱨ ᱥᱩᱦᱢᱚ ᱨᱟᱡᱽ᱾ ᱵᱟᱝᱞᱟ ᱵᱟᱵᱚᱛ ᱛᱮ ᱥᱟᱱᱟᱢ ᱠᱷᱚᱱ ᱢᱟᱨᱮ ᱵᱤᱫᱮᱥᱤ ᱚᱞ ᱫᱚ ᱑᱐᱐ ᱠᱷᱨᱤᱥᱴᱚ ᱯᱩᱨᱵᱚ ᱨᱮ ᱥᱮᱫᱟᱭ ᱜᱨᱤᱠ ᱠᱚ ᱦᱚᱛᱮᱛᱮ ᱧᱟᱢᱚᱜᱼᱟ, ᱡᱟᱦᱟᱸ ᱨᱮ ᱜᱟᱝᱜᱟ ᱱᱟᱹᱭ ᱨᱮᱱᱟᱜ ᱢᱚᱪᱟ ᱨᱮ ᱜᱚᱝᱜᱟᱨᱤᱰᱟᱭ ᱧᱩᱛᱩᱢᱟᱱ ᱢᱤᱫ ᱫᱤᱥᱚᱢ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ᱾ ᱵᱟᱝᱞᱟ ᱫᱚ ᱥᱩᱵᱚᱨᱱᱚᱵᱷᱩᱢᱤ (ᱵᱟᱨᱢᱟ, ᱞᱟᱛᱟᱨ ᱛᱷᱟᱭᱞᱮᱱᱰ, ᱞᱟᱛᱟᱨ ᱢᱟᱞᱚᱭ ᱩᱯᱫᱤᱯ ᱟᱨ ᱥᱩᱢᱟᱛᱨᱟ) ᱥᱟᱶ ᱵᱮᱯᱟᱨ ᱥᱟᱹᱜᱟᱹᱭ ᱛᱟᱦᱮᱸ ᱠᱟᱱᱟ᱾ ᱥᱨᱤᱞᱚᱝᱠᱟ ᱨᱮᱱᱟᱜ ᱱᱟᱜᱟᱢ ᱯᱩᱛᱷᱤ ᱢᱚᱦᱟᱵᱚᱝᱥᱚ ᱞᱮᱠᱟᱛᱮ, ᱨᱟᱡᱽᱠᱩᱢᱟᱨ ᱵᱤᱡᱚᱭ (c. ᱕᱔᱓ – c. ᱕᱐᱕ BCE), ᱢᱤᱫ ᱵᱚᱝᱜᱚ ᱨᱟᱡᱽ ᱨᱤᱱᱤᱡ ᱨᱟᱡᱽᱠᱩᱢᱟᱨ, ᱞᱚᱝᱠᱟ (ᱱᱟᱦᱟᱜ ᱥᱨᱤᱞᱚᱝᱠᱟ) ᱡᱤᱛᱠᱟᱹᱨ ᱠᱟᱛᱮ ᱫᱤᱥᱚᱢ ᱨᱮᱱᱟᱜ ᱧᱩᱛᱩᱢ ᱥᱤᱝᱦᱚᱞ ᱨᱟᱡᱽ ᱮ ᱫᱚᱦᱚ ᱞᱮᱫᱼᱟ᱾
ᱢᱚᱜᱚᱫᱷ ᱨᱟᱡᱽ ᱫᱚ ᱗ ᱟᱱᱟᱜ ᱥᱟᱭ ᱥᱮᱨᱢᱟ ᱠᱷᱨᱤᱥᱴᱚ ᱯᱩᱨᱵᱚ ᱨᱮ ᱵᱮᱱᱟᱣ ᱞᱮᱱᱟ, ᱡᱟᱦᱟᱸ ᱨᱮ ᱱᱤᱛᱚᱜᱟᱜ ᱵᱤᱦᱟᱨ ᱟᱨ ᱵᱟᱝᱞᱟ ᱴᱚᱴᱷᱟ ᱥᱮᱞᱮᱫ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱫᱚ ᱢᱚᱦᱟᱵᱤᱨ, ᱡᱚᱭᱱᱚ ᱫᱷᱚᱨᱚᱢ ᱨᱤᱱᱤᱡ ᱢᱩᱬᱩᱛ ᱦᱚᱲ ᱟᱨ ᱜᱚᱣᱛᱚᱢ ᱵᱩᱫᱫᱷᱚ, ᱵᱩᱫᱫᱷᱚ ᱫᱷᱚᱨᱚᱢ ᱨᱤᱱᱤᱡ ᱛᱷᱟᱯᱚᱱᱤᱭᱟᱹ ᱟᱜ ᱚᱠᱛᱚ ᱨᱮ ᱥᱤᱧᱚᱛ ᱨᱮᱱᱟᱜ ᱯᱩᱱᱭᱟᱹ ᱢᱟᱨᱟᱝ ᱨᱟᱡᱽ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ᱾ ᱓ ᱟᱱᱟᱜ ᱥᱟᱭ ᱥᱮᱨᱢᱟ ᱠᱷᱨᱤᱥᱴᱚ ᱯᱩᱨᱵᱚ ᱨᱮ ᱚᱥᱳᱠ ᱟᱜ ᱥᱟᱥᱚᱱ ᱨᱮ, ᱢᱚᱨᱡᱚ ᱥᱟᱢᱨᱟᱡᱽ ᱫᱚ ᱜᱚᱴᱟ ᱮᱛᱚᱢ ᱮᱥᱤᱭᱟ ᱨᱮ ᱯᱟᱥᱱᱟᱣ ᱞᱮᱱᱟ, ᱡᱟᱦᱟᱸ ᱨᱮ ᱟᱯᱷᱜᱟᱱᱤᱥᱛᱟᱱ ᱟᱨ ᱵᱟᱞᱩᱪᱤᱥᱛᱟᱱ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱦᱟᱹᱴᱤᱧ ᱦᱚᱸ ᱥᱮᱞᱮᱫ ᱛᱟᱦᱮᱸ ᱠᱟᱱᱟ᱾ ᱓ ᱟᱱᱟᱜ ᱠᱷᱚᱱ ᱖ ᱟᱱᱟᱜ ᱥᱟᱭ ᱥᱮᱨᱢᱟ CE ᱦᱟᱹᱵᱤᱡ, ᱢᱚᱜᱚᱫᱷ ᱨᱟᱡᱽ ᱫᱚ ᱜᱩᱯᱛᱚ ᱥᱟᱢᱨᱟᱡᱽ ᱨᱮᱱᱟᱜ ᱛᱟᱞᱢᱟ ᱛᱟᱦᱮᱸ ᱠᱟᱱᱟ᱾

### ᱛᱟᱞᱟ ᱟᱨ ᱮᱛᱚᱦᱚᱵ ᱱᱟᱦᱟᱜ ᱡᱩᱜᱽ

ᱯᱟᱞ ᱥᱟᱢᱨᱟᱡᱽ ᱫᱚ ᱥᱤᱧᱚᱛ ᱩᱯᱢᱟᱦᱟᱫᱮᱥ ᱨᱮ ᱢᱤᱫ ᱢᱟᱨᱟᱝ ᱫᱟᱲᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱮᱛᱚᱦᱚᱵ ᱫᱚ ᱵᱟᱝᱞᱟ ᱴᱚᱴᱷᱟ ᱠᱷᱚᱱ ᱦᱩᱭ ᱞᱮᱱᱟ᱾
ᱜᱩᱯᱛᱚ ᱥᱟᱢᱨᱟᱡᱽ ᱢᱩᱪᱟᱹᱫ ᱛᱟᱭᱚᱢ ᱵᱟᱨᱭᱟ ᱨᱟᱡᱽ—ᱵᱚᱝᱜᱚ ᱥᱮ ᱥᱚᱢᱚᱛᱚᱴ ᱟᱨ ᱜᱚᱣᱲᱚ—ᱵᱮᱱᱟᱣ ᱞᱮᱱᱟ ᱢᱮᱱᱛᱮ ᱠᱤᱪᱷᱩ ᱯᱩᱛᱷᱤ ᱨᱮ ᱚᱞ ᱢᱮᱱᱟᱜᱼᱟ, ᱮᱱᱛᱮ ᱨᱮᱦᱚᱸ ᱚᱱᱟ ᱨᱮᱱᱟᱜ ᱵᱤᱥᱛᱤ ᱵᱟᱰᱟᱭ ᱵᱟᱹᱱᱩᱜᱼᱟ᱾ ᱵᱟᱝᱞᱟ ᱨᱤᱱᱤᱡ ᱯᱩᱭᱞᱩ ᱯᱷᱩᱨᱜᱟᱹᱞ ᱨᱟᱡᱟ ᱞᱮᱠᱟᱛᱮ ᱥᱟᱥᱚᱝᱠᱚ ᱟᱜ ᱧᱩᱛᱩᱢ ᱵᱟᱰᱟᱭᱚᱜᱼᱟ, ᱡᱟᱦᱟᱸᱭ ᱫᱚ ᱗ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱨᱮ ᱥᱟᱥᱚᱱ ᱞᱮᱫᱼᱟᱭ᱾ ᱛᱤᱱᱟᱹᱜ ᱜᱟᱱ ᱚᱠᱛᱚ ᱨᱮᱱᱟᱜ ᱚᱥᱛᱷᱤᱨ ᱛᱟᱭᱚᱢ, ᱯᱟᱞ ᱵᱚᱝᱥᱚ ᱘ ᱟᱱᱟᱜ ᱥᱟᱭ ᱥᱮᱨᱢᱟ ᱠᱷᱚᱱ ᱮᱦᱚᱵ ᱠᱟᱛᱮ ᱯᱩᱱ ᱥᱟᱭ ᱥᱮᱨᱢᱟ ᱦᱟᱹᱵᱤᱡ ᱱᱚᱣᱟ ᱴᱚᱴᱷᱟ ᱠᱚ ᱥᱟᱥᱚᱱ ᱞᱮᱫᱼᱟ᱾ ᱚᱱᱟ ᱛᱟᱭᱚᱢ ᱦᱤᱱᱫᱩ ᱥᱮᱱ ᱵᱚᱝᱥᱚ ᱠᱚᱢ ᱚᱠᱛᱚ ᱞᱟᱹᱜᱤᱫ ᱠᱚ ᱥᱟᱥᱚᱱ ᱞᱮᱫᱼᱟ᱾
ᱤᱥᱞᱟᱢ ᱫᱚ ᱟᱵᱽᱵᱟᱥᱤᱭᱚ ᱠᱷᱤᱞᱟᱯᱷᱚᱛ ᱥᱟᱶ ᱵᱮᱯᱟᱨ ᱦᱚᱛᱮᱛᱮ ᱵᱚᱞᱚ ᱞᱮᱱᱟ᱾ ᱢᱚᱦᱚᱢᱢᱚᱫᱽ ᱵᱤᱱ ᱵᱚᱠᱛᱤᱭᱟᱨ ᱠᱷᱤᱞᱡᱤ ᱟᱜ ᱜᱷᱩᱨᱤᱫᱽ ᱡᱤᱛᱠᱟᱹᱨ ᱟᱨ ᱫᱤᱞᱞᱤ ᱥᱩᱞᱛᱟᱱᱟᱛ ᱛᱷᱟᱯᱚᱱ ᱛᱟᱭᱚᱢ, ᱱᱚᱣᱟ ᱫᱚ ᱜᱚᱴᱟ ᱵᱟᱝᱞᱟ ᱴᱚᱴᱷᱟ ᱨᱮ ᱯᱟᱥᱱᱟᱣ ᱮᱱᱟ᱾ ᱑᱓᱕᱒ ᱨᱮ ᱛᱷᱟᱯᱚᱱ ᱟᱠᱟᱱ ᱵᱟᱝᱞᱟ ᱥᱩᱞᱛᱟᱱᱟᱛ ᱚᱠᱛᱚ ᱨᱮ, ᱵᱟᱝᱞᱟ ᱫᱚ ᱡᱮᱜᱮᱛ ᱨᱮᱱᱟᱜ ᱢᱤᱫ ᱢᱟᱨᱟᱝ ᱵᱮᱯᱟᱨᱤ ᱫᱤᱥᱚᱢ ᱛᱟᱦᱮᱸ ᱠᱟᱱᱟ ᱟᱨ ᱭᱩᱨᱚᱯᱤᱭᱟᱱ ᱠᱚ ᱱᱚᱣᱟ ᱫᱚ "ᱵᱮᱯᱟᱨ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱠᱤᱥᱟᱹᱬ ᱫᱤᱥᱚᱢ" ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ᱾ ᱑᱕᱗᱖ ᱨᱮ ᱱᱚᱣᱟ ᱫᱚ ᱢᱩᱜᱚᱞ ᱥᱟᱢᱨᱟᱡᱽ ᱨᱮ ᱥᱮᱞᱮᱫ ᱮᱱᱟ᱾
᱑᱗᱐᱐ ᱨᱮᱱᱟᱜ ᱮᱛᱚᱦᱚᱵ ᱨᱮ ᱵᱟᱫᱽᱥᱟᱦ ᱚᱣᱨᱚᱝᱜᱚᱡᱮᱵᱽ ᱟᱜ ᱜᱩᱨ ᱛᱟᱭᱚᱢ, ᱢᱩᱜᱚᱞ ᱵᱟᱝᱞᱟ ᱫᱚ ᱵᱟᱝᱞᱟ ᱨᱤᱱ ᱱᱚᱵᱟᱵᱽ ᱠᱚᱣᱟᱜ ᱛᱟᱹᱨᱤ ᱨᱮ ᱢᱤᱫ ᱛᱟᱨᱟ-ᱯᱷᱩᱨᱜᱟᱹᱞ ᱯᱚᱱᱚᱛ ᱵᱮᱱᱟᱣ ᱮᱱᱟ᱾ ᱑᱗᱖᱔ ᱨᱮ ᱵᱚᱠᱥᱟᱨ ᱞᱟᱹᱲᱦᱟᱹᱭ ᱛᱟᱭᱚᱢ ᱱᱚᱣᱟ ᱴᱚᱴᱷᱟ ᱫᱚ ᱵᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱦᱚᱛᱮᱛᱮ ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ ᱨᱮ ᱥᱮᱞᱮᱫ ᱮᱱᱟ᱾

### ᱠᱚᱞᱚᱱᱤᱭᱟᱞ ᱚᱠᱛᱚ

᱑᱗᱗᱒ ᱠᱷᱚᱱ ᱑᱙᱑᱑ ᱦᱟᱹᱵᱤᱡ, ᱠᱚᱞᱠᱟᱛᱟ ᱫᱚ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱨᱮᱱᱟᱜ ᱥᱟᱱᱟᱢ ᱴᱚᱴᱷᱟ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱟᱨ ᱛᱟᱭᱚᱢ ᱛᱮ ᱵᱷᱟᱭᱥᱨᱚᱭᱟᱞᱴᱤ ᱛᱷᱟᱯᱚᱱ ᱛᱟᱭᱚᱢ ᱯᱩᱨᱟᱹ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱩᱭ ᱞᱮᱱᱟ᱾ ᱑᱙᱑᱒ ᱠᱷᱚᱱ ᱑᱙᱔᱗ ᱨᱮ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱦᱟᱹᱵᱤᱡ, ᱱᱚᱣᱟ ᱫᱚ ᱵᱮᱝᱜᱚᱞ ᱯᱨᱚᱵᱷᱤᱱᱥ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ᱾
ᱱᱚᱣᱟ ᱴᱚᱴᱷᱟ ᱫᱚ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱞᱟᱲᱟᱣᱱᱟ ᱨᱮᱱᱟᱜ ᱢᱩᱬᱩᱛ ᱴᱷᱟᱶ ᱛᱟᱦᱮᱸ ᱠᱟᱱᱟ᱾ ᱑᱙᱔᱗ ᱨᱮ ᱵᱟᱝᱞᱟ ᱦᱟᱹᱴᱤᱧ ᱫᱚ ᱫᱷᱚᱨᱚᱢ ᱞᱮᱠᱟᱛᱮ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮ ᱦᱤᱱᱫᱩ ᱰᱷᱮᱨ ᱛᱟᱦᱮᱸ ᱠᱟᱱ ᱯᱚᱪᱷᱤᱢ ᱵᱟᱝᱞᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱵᱮᱱᱟᱣ ᱮᱱᱟ ᱟᱨ ᱢᱩᱥᱞᱤᱢ ᱰᱷᱮᱨ ᱛᱟᱦᱮᱸ ᱠᱟᱱ ᱯᱩᱨᱩᱵᱽ ᱵᱟᱝᱞᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱚᱱᱚᱛ ᱵᱮᱱᱟᱣ ᱮᱱᱟ (ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱵᱟᱝᱞᱟᱫᱮᱥ ᱦᱩᱭ ᱮᱱᱟ)᱾

### ᱥᱤᱧᱚᱛ ᱯᱷᱩᱨᱜᱟᱹᱞ ᱟᱨ ᱛᱟᱭᱚᱢ

᱑᱙᱔᱗ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ, ᱵᱟᱝᱞᱟ ᱫᱚ ᱫᱷᱚᱨᱚᱢ ᱞᱮᱠᱟᱛᱮ ᱦᱟᱹᱴᱤᱧ ᱮᱱᱟ᱾ ᱯᱟᱪᱮ ᱱᱟᱠᱷᱟ ᱫᱚ ᱥᱤᱧᱚᱛ ᱨᱮ ᱦᱮᱡ ᱮᱱᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱧᱩᱛᱩᱢ ᱮᱱᱟ᱾ ᱯᱩᱨᱩᱵᱽ ᱱᱟᱠᱷᱟ ᱫᱚ ᱯᱟᱠᱤᱥᱛᱟᱱ ᱨᱮ ᱪᱟᱞᱟᱣ ᱮᱱᱟ ᱟᱨ ᱱᱚᱣᱟ ᱫᱚ ᱯᱩᱨᱩᱵᱽ ᱵᱟᱝᱞᱟ (ᱛᱟᱭᱚᱢ ᱛᱮ ᱑᱙᱕᱖ ᱨᱮ ᱯᱩᱨᱩᱵᱽ ᱯᱟᱠᱤᱥᱛᱟᱱ) ᱧᱩᱛᱩᱢ ᱮᱱᱟ, ᱡᱟᱦᱟᱸ ᱫᱚ ᱑᱙᱗᱑ ᱨᱮ ᱯᱷᱩᱨᱜᱟᱹᱞ ᱫᱤᱥᱚᱢ ᱵᱟᱝᱞᱟᱫᱮᱥ ᱵᱮᱱᱟᱣ ᱮᱱᱟ᱾ ᱑᱙᱕᱐ ᱨᱮ ᱠᱩᱪᱵᱤᱦᱟᱨ ᱨᱟᱡᱽ ᱯᱚᱱᱚᱛ ᱫᱚ ᱯᱚᱪᱷᱤᱢ ᱵᱟᱝᱞᱟ ᱥᱟᱶ ᱢᱮᱥᱟ ᱮᱱᱟ᱾ ᱑᱙᱕᱕ ᱨᱮ ᱪᱚᱱᱫᱚᱱᱱᱚᱜᱚᱨ, ᱡᱟᱦᱟᱸ ᱫᱚ ᱢᱟᱲᱟᱝ ᱯᱷᱚᱨᱟᱥᱤ ᱠᱚᱣᱟᱜ ᱛᱟᱦᱮᱸ ᱠᱟᱱᱟ, ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱮᱞᱮᱫ ᱮᱱᱟ᱾

## ᱚᱛᱱᱚᱜ

### ᱦᱚᱭᱦᱤᱥᱤᱫ

## ᱫᱟᱨᱮ ᱱᱟᱹᱨᱤ

## ᱥᱚᱨᱠᱟᱨ ᱟᱨ ᱨᱟᱡᱽᱟᱹᱨᱤ

## ᱦᱚᱱᱚᱛ

## ᱠᱟᱹᱣᱰᱤ ᱟᱹᱨᱤ

## ᱰᱮᱢᱚᱜᱽᱨᱟᱯᱷᱤ

| ᱦᱚᱨᱮᱞ ᱩᱛᱷᱱᱟᱹᱣ |
| --- |
| ᱦᱚᱲ ᱞᱮᱠᱷᱟ ᱡᱚᱠᱷᱟ | ᱦᱚᱲ ᱮᱞ |  | %± |
| **᱑᱙᱐᱑** | ᱑᱖,᱙᱔᱐,᱐᱘᱘ |  | — |
| **᱑᱙᱑᱑** | ᱑᱗,᱙᱙᱘,᱗᱖᱙ |  | 6.2% |
| **᱑᱙᱒᱑** | ᱑᱗,᱔᱗᱔,᱓᱔᱘ |  | -2.9% |
| **᱑᱙᱓᱑** | ᱑᱘,᱘᱙᱗,᱐᱓᱖ |  | 8.1% |
| **᱑᱙᱔᱑** | ᱒᱓,᱒᱒᱙,᱕᱕᱒ |  | 22.9% |
| **᱑᱙᱕᱑** | ᱒᱖,᱓᱐᱐,᱐᱐᱐ |  | 13.2% |
| **᱑᱙᱖᱑** | ᱓᱔,᱙᱒᱖,᱐᱐᱐ |  | 32.8% |
| **᱑᱙᱗᱑** | ᱔᱔,᱓᱑᱒,᱐᱐᱐ |  | 26.9% |
| **᱑᱙᱘᱑** | ᱕᱔,᱕᱘᱑,᱐᱐᱐ |  | 23.2% |
| **᱑᱙᱙᱑** | ᱖᱘,᱐᱗᱘,᱐᱐᱐ |  | 24.7% |
| **᱒᱐᱐᱑** | ᱘᱐,᱑᱗᱖,᱐᱐᱐ |  | 17.8% |
| **᱒᱐᱑᱑** | ᱙᱑,᱒᱗᱖,᱑᱑᱕ |  | 13.8% |
| Source: ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ |

ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱚᱲ ᱰᱮᱱᱥᱤᱴᱤ ᱯᱨᱚᱛᱤ ᱪᱟᱹᱣᱠᱟᱹ ᱠᱤᱞᱳᱢᱤᱴᱟᱨ ᱨᱮ ᱑᱐᱒᱘ ᱜᱟᱱ ᱦᱚᱲ ᱾ ᱱᱚᱣᱟ ᱯᱚᱱᱚᱛ ᱦᱚᱲ ᱰᱮᱱᱥᱤᱴᱤ ᱞᱮᱠᱟᱛᱮ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚ ᱢᱩᱫ ᱨᱮ ᱫᱚᱥᱟᱨ ᱟᱠᱟᱜ ᱴᱷᱟᱹᱶ ᱨᱮ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱ ᱞᱮᱠᱷᱟᱜᱩᱴ ᱦᱚᱲ ᱮᱞ ᱨᱮᱱ ᱗.᱕᱔ ᱥᱟᱭᱠᱟᱨᱟ ᱦᱚᱲ ᱱᱚᱣᱟ ᱯᱚᱱᱚᱛ ᱨᱮ ᱠᱚ ᱛᱟᱦᱮᱱ ᱠᱟᱱᱟ ᱾ ᱒᱐᱐᱑-᱒᱐᱑᱑ ᱚᱠᱛᱚ ᱢᱩᱫ ᱨᱮ ᱦᱚᱲᱮᱞ ᱰᱷᱮᱨ ᱦᱟᱨ ᱑᱓.᱘᱔ ᱥᱟᱭᱠᱟᱨᱟ; ᱡᱟᱦᱟ ᱫᱚ ᱡᱟᱹᱛᱤᱭᱟᱹᱨᱤ ᱦᱚᱲᱮᱞ ᱰᱷᱮᱨ ᱦᱟᱨ ᱑᱗.᱖᱔ ᱠᱷᱚᱱ ᱠᱚᱢ ᱜᱮᱭᱟ ᱾ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱕᱐ ᱜᱚᱴᱟᱱ ᱠᱩᱲᱤ ᱾

ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱥᱤᱠᱷᱱᱟᱹᱛ ᱦᱟᱨ ᱗᱖.᱒᱖ %,ᱡᱟᱦᱟ ᱫᱚ ᱡᱟᱹᱛᱤᱭᱟᱹᱨᱤ ᱜᱚᱰ (Average) ᱗᱔.᱐᱔ % ᱠᱷᱚᱱ ᱡᱟᱹᱥᱛᱤ ᱜᱮᱭᱟ ᱾ ᱑᱙᱙᱑-᱑᱙᱙᱕ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱠᱷᱚᱱ ᱵᱟᱲᱟᱭᱚᱜᱼᱟ ᱡᱮ, ᱯᱚᱱᱚᱛ ᱨᱮᱱ ᱦᱚᱲᱟᱜ ᱜᱚᱰ ᱡᱤᱭᱚᱱ ᱚᱠᱛᱚ ᱖᱓.᱗ ᱥᱮᱨᱢᱟ ᱠᱷᱚᱱ ᱛᱷᱚᱨᱟ ᱡᱟᱹᱥᱛᱤ, ᱡᱟᱦᱟ ᱫᱚ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮᱱᱟᱜ ᱜᱚᱰ ᱡᱤᱭᱚᱱ ᱚᱠᱛᱚ ᱖᱑.᱗ ᱥᱮᱨᱢᱟ ᱠᱷᱚᱱ ᱡᱟᱹᱥᱛᱤ ᱜᱮᱭᱟ ᱾ ᱯᱚᱱᱚᱛ ᱨᱮᱱ ᱗᱐ % ᱦᱚᱲ ᱟᱹᱛᱩ ᱴᱚᱴᱷᱟ ᱨᱮᱠᱚ ᱛᱟᱦᱮᱱᱟ ᱾ ᱑᱙᱙᱑-᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ, ᱯᱚᱱᱚᱛ ᱨᱮᱱ ᱓᱑.᱘᱕ ᱥᱟᱭᱠᱟᱨᱟ ᱦᱚᱲ ᱨᱮᱜᱮ ᱥᱤᱢᱟᱹ ᱞᱟᱛᱟᱨ ᱨᱮ ᱢᱮᱱᱟᱜ ᱠᱚᱣᱟ ᱾

ᱫᱚᱠᱷᱤᱱᱮᱥᱥᱚᱨ ᱠᱟᱞᱤ ᱢᱚᱱᱫᱤᱨᱴᱤᱯᱩᱥᱩᱞᱛᱟᱱ ᱢᱚᱥᱡᱤᱫSt Paul's Cathedral
### ᱯᱟᱹᱨᱥᱤ

ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱹᱨᱥᱤ ᱠᱚ (᱒᱐᱑᱑)

  ᱵᱟᱝᱞᱟ (86.22%)  ᱦᱤᱱᱫᱤ (6.96%)  ᱥᱟᱱᱛᱟᱲᱤ (2.66%)  ᱩᱨᱫᱩ (1.82%)  ᱱᱮᱯᱟᱞᱤ (1.27%)  ᱮᱴᱟᱜ (1.07%)

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮᱱᱟᱜ ᱞᱮᱠᱟᱛᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱙᱑,᱓᱔᱗,᱗᱓᱖ (ᱥᱤᱧᱚᱛᱤᱭᱟᱹ ᱞᱮᱠᱷᱟᱜᱩᱴ ᱦᱚᱲᱮᱞ ᱨᱮᱱᱟᱜ ᱗.᱕ %) ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱦᱚᱲᱮᱞ ᱨᱮᱱ ᱡᱟᱹᱥᱛᱤ ᱜᱮ ᱵᱟᱝᱞᱟ ᱯᱟᱹᱨᱥᱤᱭᱟᱹ ᱾ ᱯᱚᱱᱚᱛ ᱨᱮᱱ ᱡᱟᱹᱥᱛᱤ ᱜᱟᱱ ᱥᱟᱱᱛᱟᱲ ᱦᱚᱯᱚᱱ ᱫᱚ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱯᱩᱨᱩᱞᱤᱭᱟᱹ, ᱵᱟᱠᱩᱲᱟ, ᱡᱷᱟᱲᱜᱟᱨᱟᱢ, ᱒᱔ ᱯᱟᱨᱜᱟᱱᱟ, ᱵᱚᱨᱫᱷᱚᱢᱟᱱ, ᱵᱤᱨᱵᱷᱩᱢ ᱮᱢᱟᱱ ᱦᱚᱱᱚᱛ ᱠᱚᱨᱮ ᱢᱮᱱᱟᱜ ᱠᱚᱣᱟ ᱾

### ᱫᱷᱚᱨᱚᱢ

## ᱞᱟᱠᱪᱟᱨ

## ᱥᱮᱪᱮᱫ

## ᱢᱤᱰᱤᱭᱟ

## ᱠᱷᱮᱞᱚᱸᱰ

## ᱟᱨᱦᱚᱸ ᱧᱮᱞ ᱢᱮ

* ᱥᱤᱧᱚᱛ ᱨᱮᱱᱟᱜ ᱱᱟᱜᱟᱢ
* ᱵᱟᱝᱞᱟ ᱯᱟᱹᱨᱥᱤ

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
* West Bengal Tourism
* ᱯᱚᱪᱷᱤᱢ ᱵᱟᱝᱞᱟ *ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ* ᱨᱮ
* West Bengal at Curlie
* Geographic data related to ᱯᱚᱪᱷᱤᱢ ᱵᱟᱝᱞᱟ at OpenStreetMap

ᱪᱷᱟᱸᱪ:Municipalities of West Bengal
ᱪᱷᱟᱸᱪ:Subject bar